2023. aasta Eurovisiooni lauluvõistlus

2023. aasta Eurovisiooni lauluvõistlus oli 67. Eurovisiooni lauluvõistlus. 9. mail (Euroopa päeval) ja 11. mail toimusid võistluse poolfinaalid ning 13. mail finaal Inglismaa loodeosa peamises sadamalinnas Liverpoolis. Traditsiooniliselt toimub Eurovisioon eelmise aasta võitjariigis, siiski ei olnud 2022. aasta Eurovisiooni lauluvõistluse võitnul Ukrainal võimalik lauluvõistlust korraldada käimasolevas sõjas. Ühendkuningriigi pealinnas Londonis krooniti 6. mail kuningas Charles III ja tema abikaasa Camilla. Liverpool Arenal süütasid nad 26. aprillil pidulikult lava valgustuse ning kohtusid kohaliku esindaja Mae Mulleriga. Neid tervitas ukrainlannast õhtujuht Julija Sanina, keda saatsid Hannah Waddingham, Scott Mills ja Rylan Clark. Võistluse lava lähtus käsitlusest “Avasüli Ukrainale”. „Lavakujundus ammutab innustust laiast kallistusest, avades käed Ukrainale, teleülekandes esinejatele ja külalistele tervest maailmast. Ma keskendusin Ukraina, Ühendkuningriigi (ingliskeelne ametlik lühend on UK) ja eriliselt Liverpooli vahelistele kultuuriaspektidele ja sarnasustele. Hõlman kõike muusikast, tantsust ja taidest kuni ehitus- ja luulekunstini.“ – tänavune lavakunstnik Julio Himede. Võistluse võitis Rootsi esindaja Loreen looga “Tattoo”, Soome esindaja Käärijä pälvis looga “Cha Cha Cha” teise koha. Eestit esindanud Alika saavutas looga “Bridges” kaheksanda koha. Eurovisiooni lauluvõistlus toimus Mersey jõe ääres Liverpool Arenal, mis mahutab ligikaudu 11 000 pealtvaatajat. Tegu oli üheksanda Ühendkuningriigi pinnal toimuva Eurovisiooni lauluvõistlusega (viimati toimus see 1998. aastal Birminghamis). Kuna 2022. aasta lauluvõistluse võitis kollektiiv Kalush Orchestra lauluga "Stefania", pidanuks 2023. aasta lauluvõistlus toimuma Ukrainas. Venemaa sõjalise sissetungi põhjustel otsustati osalejate ja pealtvaatajate ohutuse tagamiseks korraldada lauluvõistlus teise koha pälvinud riigis. Ühendkuningriigile lisaks avaldasid korraldamise soovi ka Belgia, Itaalia, Holland, Poola, Hispaania ja Rootsi. Eurovisiooni korraldamist soovis 20 linna, millest 7 linna seast (Birmingham, Glasgow, Leeds, Liverpool, Manchester, Newcastle upon Tyne ja Sheffield) otsustasid EBU ja BBC valida korraldajaks just muusikalinnana teada-tuntud Liverpooli. Võrreldes varasemate lauluvõistlustega on 2023. aasta Eurovisiooni lauluvõistlusel kasutusel uudne hääletussüsteem. Esimese muudatusena kaotatakse poolfinaalides ära žürii ning edasipääsejate üle otsustavad telefonihääletuse teel vaid televaatajad (finaalis hindab laule jätkuvalt ka žürii ning kummagi antud punktid moodustavad poole lõpptulemusest). Teise muudatusena saavad Eurovisiooni lauluvõistlusel hääletada ka nende riikide televaatajad, kelle riigid Eurovisioonil ei osale. Lauluvõistlusest mitteosavõtvate riikide vaatajatel on võimalik hääletada nii poolfinaalides kui ka finaalis ning nende hääled liidetakse ja arvestatakse justkui ühe lisariigi häältena. Uus hääletussüsteem on saanud ka kriitikat, eeskätt Eurovisiooni fännidelt: esiteks on väidetud, et globaalne hääletus olevat katse Eurovisiooni turustada Ameerika Ühendriikides, samuti võivat see suurendada ingliskeelsete laulude osakaalu lauluvõistlusel. Teiseks on mõned Eurovisiooni fännid oletanud, et žürii kadumisega poolfinaalidest kaob ära professionaalse hindamise mõju, mistõttu võivat finaali pääseda madala kvaliteediga laulud; lisaks on ka kahtlustatud, et tuginedes vaid publiku maitsele võib väheneda finaali pääsevate lugude stiililine mitmekülgsus ja mitmekesisus. Toimus 9. mail 2023 Ühendkuningriiks Liverpoolis. Osales 15 riiki. ██ Edasipääsenud riigid Toimus 11. mail 2023 Ühendkuningriiks Liverpoolis. Osales 16 riiki. ██ Edasipääsenud riigid Toimus 13. mail 2023 Ühendkuningriiks Liverpoolis. Osales 26 riiki. Kümme esimesest poolfinaalist pääsejat selgusid ainult telehääletuse teel. Kõik 15 riiki, kes võistlesid esimeses poolfinaalis, hääletasid ning lisaks veel Itaalia, Prantsusmaa, Saksamaa ja ülejäänud maailm koondhääletusena. Kümme finaali pääsejat avalikustati suvalises järjekorras ja täielikud tulemused avaldati pärast finaali toimumist.      Finaali pääsejad Allpool tabelis on kokkuvõte kõigist esimeses poolfinaalis saadud 12 punktist. Soome sai seitsme riigi maksimumpunktid, Iisrael nelja riigi. Nii Moldova, Portugal kui ka Rootsi said kahe riigi maksimumpunktid, Horvaatia ja Tšehhi aga ühe riigi. Teise poolfinaali kümme finaali pääsejat selgitati välja telehääletuse teel, välja arvatud San Marino, kes ei suutnud esitada kehtivat telehääletuse tulemust ja kasutas seega oma varužürii hääli. Teises poolfinaalis hääletasid kõik kuusteist võistlevat riiki koos Hispaania, Ühendkuningriik, Ukraina ja ülejäänud maailma hääletuste koondhäälega. Kümme finaali pääsejat kuulutati välja suvalises järjekorras ja iga riigi hääletamise täielikud tulemused avaldati pärast finaali toimumist.      Finaali pääsejad Allpool tabelis on kokkuvõte kõigist teises poolfinaalis saadud 12 punktist. Austraalia ja Sloveenia mõlemad said kolmelt riigilt maksimaalse punktisumma ehk 12 punkti, järgnesid Albaania, Armeenia, Leedu ja Poola, kes said kahelt riigilt 12 punkti. Austria, Belgia, Gruusia, Island, Kreeka ja Küpros said kõik ühelt riigilt 12 punkti. Finaali tulemused selgitati välja tele- ja žüriihääletuse teel kõigi kolmekümne seitsme riigi poolt, millele lisandus muu maailma üldrahvalik hääletus. Iga riik andis oma žürii punktid ise, riigi kõneisik kuulutas välja oma riigi žürii võiduloo, mis sai 12 punkti, ülejäänud punktid kuvati ekraanil. Pärast žürii punktide väljakuulutamise lõpetamist kuulutasid konkursi korraldajad telehääletuse punktid välja alustades vähim žürii punkte saanud loost.  ‡  Võitja Sissejuhatuses on fraase itaalia keeles ning ühte väljendit ladina keeles. Sisaldab kahte sõna läti keeles. Sisaldab fraase heebrea keeles. Kuigi laulu pealkiri on ladinakeelne, on kogu laul sloveenia keeles. Sisaldab korduvat leedu keelset fraasi. "Eurovision Song Contest 2022: Liverpool" Eurovisionworld.com, 11. detsember 2022 "UK to host next year's Eurovision Song Contest" BBC News, 26. juuli 2022. https://www.liverpoolecho.co.uk/news/liverpool-news/live-updates-king-charles-visits-26774975 https://www.bbc.com/news/uk-england-merseyside-64499765 https://eurovision.tv/story/first-look-eurovision-2023-stage "Liverpool will host Eurovision 2023" EBU, vaadatud 13.12.2022 Farren, Neil (25. juuni 2022). "Belgium: RTBF Would Host Eurovision 2023 If Asked". Eurovoix (Briti inglise). Vaadatud 25. juunil 2022. Bonetti, Andrea (15. mai 2022). "Eurovision 2023, Coletta: la Rai a disposizione per l'edizione in Ucraina". Eurofestival News (itaalia). Vaadatud 15. mail 2022. "Songfestivalregisseur zet editie in Rotterdam weer in optie". RTL Boulevard (hollandi). 15. mai 2022. Vaadatud 17. mail 2022. Granger, Anthony (15. mai 2022). "Poland: TVP is Willing to Help Host Eurovision 2023". Eurovoix. Granger, Anthony (14. juuni 2022). "Spain: RTVE no longer in contention to host Eurovision 2023". Eurovoix (Briti inglise). Vaadatud 17. juunil 2022. McCaig, Ewan (10. mai 2022). "Eurovision 2022: Mayor Of Stockholm Offers To Host Eurovision 2023 In Event Of Ukraine Win". Eurovoix. "BBC announces seven cities shortlisted to host the 2023 Eurovision song contest" BBC, 12.08.2022 "Eurovisiooni uus hääletussüsteem annab televaatajatele rohkem võimu" ERR Menu, 22. november 2022 "Eurovisiooni hääletussüsteem muutub: rahvas saab rohkem sõnaõigust" Victoria Maripuu, Diktor, 22. november 2022 https://eurovision.tv/event/liverpool-2023/second-semi-final/results  2023. aasta Eurovisiooni lauluvõistlus – pildid, videod ja helifailid Wikimedia Commonsis www.instagram.com/eurovision www.youtube.com/eurovision www.bbc.co.uk/eurovision www.eurovision.tv